CELEX: 62013TN0643
Language: hr
Date: 2013-12-03 00:00:00
Title: Predmet T-643/13: Tužba podnesena 3. prosinca 2013. — Rogesa protiv Komisije

15.2.2014   
            
            
               HR
            
            
               Službeni list Europske unije
            
            
               C 45/39
            
         Tužba podnesena 3. prosinca 2013. — Rogesa protiv Komisije
   (Predmet T-643/13)
   2014/C 45/69
   Jezik postupka: njemački
   
      Stranke
   
   
      Tužitelj: Rogesa Roheisengesellschaft Saar mbH (Dillingen, Njemačka) (zastupnici: S. Altenschmidt i P. Schütter, Rechtsanwälte)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 25. rujna 2013. (broj predmeta GestDem br. 2013/1504);
            
         
               —
            
            
               Komisiji naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sljedeće:
   
               1.
            
            
               Pravo na pristup spornim dokumentima i nepostojanje osnove za isključenje na temelju članka 4. Uredbe (EZ) br. 1049/2001 (1)
               
               
                           —
                        
                        
                           Tužitelj izlaže da pobijana odluka povređuje članak 3. prvu rečenicu Uredbe br. 1367/2006 (2) u vezi s člankom 2. stavkom 1. Uredbe br. 1049/2001 jer ima pravo na pristup zatraženim dokumentima i ne postoje razlozi za odbijanje pristupa.
                        
                     
                           —
                        
                        
                           Tužitelj ističe da traženi dokumenti ne sadržavaju osjetljive poslovne podatke u smislu članka 4. stavka 2. prve alineje Uredbe br. 1049/2001 i da u svakom slučaju postoji prevladavajući javni interes za otkrivanje dokumenata.
                        
                     
                           —
                        
                        
                           Tužitelj nadalje ističe da razlog za odbijanje pristupa sukladno članku 4. stavku 3. Uredbe br. 1049/2001 nema učinka jer je proces odlučivanja na koji se Komisija poziva u trenutku pobijane odluke bio završen. Odgovarajuća odluka Komisije (2013/448/EU) donesena je već 5. rujna 2013.
                        
                     
                           —
                        
                        
                           Tužitelj dalje prigovara da je Komisija u svakom slučaju trebala odobriti djelomični pristup, po potrebi izostavljanjem značajki koje omogućavaju identifikaciju. Odluka Komisije time povređuje i članak 4. stavak 6. Uredbe br. 1049/2001 kao i načelo proporcionalnosti sukladno članku 5. stavku 4. UEU-a.
                        
                     
         
               2.
            
            
               Povreda postupka
               Tužitelj prigovara povredi članka 8. Uredbe br. 1049/2001 jer se Komisija nije pridržavala ovdje propisanih rokova.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.).
   
      (2)  Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL L 264, str. 13.) (SL, posebno izdanje na hrvatskom jeziku, poglavlje 15., svezak 20., str. 29.).